OpenLLM-France/wikimedia huggingface dataset:
# Eltzeko behiki

Eltzeko behiki, behiki egosi edo pot-au-feu (euskaraz: «lapiko sutan») Frantziako gastronomiaren errezeta nabarmena da, barazkiz eta zapore-belarrez lurrindutako salda batean egosten den behikiz osatua. Eltzeko behikia frantziar eltzekoen familia zabalekoa da, Europa osoan dauden antzinako jaki landatar eta apalak, eta, beraz, eskualde eta nazio aldaerak ugariak dira tokiko osagaien arabera.
Beste alde batetik egostearen ondoriozko salda zerbitzatzen da; harekin batzuetan ziriolak, irrisa edo orekia egosten dira, eta hura askotan afaltzeko gordetzen da. Aldi berean, muina hezurretatik banatzen da, mahaikideek txigortuan jan dezaketena. Gero, haragia zerbitzatzen da, Dijongo ziape pittin batekin batera, barazkiekin batera. Haragi-hondarrak xehatu eta haragi-orea egiteko erabil daitezke, baina ez da ohikoa Frantzian.

## Erreferentziak

* ↑ «pot-au-feu» Nola Erran (Noiz kontsultatua: 2023-03-02).
* ↑ (Frantsesez) Julia Csergo, ed. Pot-au-feu. in: Mutations. Paris: Autrement.

## Kanpo-estekak

* Datuak: Q10398
* Multimedia: Pot-au-feu / Q10398
# Ebith II. superintendentearen estatua

Ebith II. superintendentearen estatua K.a. 2400 urteko inguruko Mesopotamiako Aro Dinastiko Zaharrean deritzon aldiko eskultura da, Mari erresumako agintari baten irudia. Sumer, munduko historiaren lehen zibilizazioa izan zen. Egun Louvre museoan erakusten da, Parisen.

## Deskribapena

K.a. 2400 urte inguruan egina 52,5 zmko altura eta diametroa 30zm ditu. Estauta igeltsuz, lapislazuliz eta maskorrez egina dago. Estatuaren atzealdean idazkun hau irakur daiteke: "Ebith-II.a superintendentearen estatua, gizona den Istharri eskainita". Beraz, Istharri, maitasunaren eta gerraren jainkosa babiloniarrari egindako botozko eskaintza da. Isthartek, lekuen arabera, beste izenak izan zituen: Inanna Sumerren, Astarte Fenizian, Anahit Armenian...

## Aurkikuntza

Objektuak Iraken aurkitu zen, 1934an. Urte horretan André Parrot arkeologo frantsesak Mari hiriko Isthar jainkosaren tenpluan, hiriko zaharrena, bilaketa kanpaina egin zuen eta han agertu zen estatua ospetsu hau.

## Ikus, baita ere

* Mesopotamia
* Sumer

## Kanpo estekak

* (Frantsesez):museoaren webguneko fitxa.
* Datuak: Q477556
* Multimedia: Ebih-Il the intendant-AO 17551 / Q477556
# Ebionita

Ebionita (antzinako grezieraz: Ἐβιωναῖοι, Ebionaioi, hebreeraz: אביונים‎, ebyonim; «behartsuak», «pobre direnak») kristautasunaren hasierako korronte bateko kideei ematen zaien izena da.
Ireneo Lyongoaren arabera, Jainko bakar bat zela sinesten zuten ebionitek, San Mateoren araberako ebanjelioa bakarrik erabiltzen zuten, San Paulo ukatu egiten zuten juduen legearen apostata zelakoan, eta Jerusalen gurtzen zuten Jainkoaren etxe gisa.
Hasieran izan zuten harremanen bat kristau juduekin, komunitate judu-kristauak baitziren, baina San Paulori uko egin ziotenean, aldendu egin ziren beste kristauengandik. Azkenean, San Mateoren ebanjelioa ere baztertu zuten, eta beren literatura sortu zuten, ebioniten ebanjelioak eta nazaretarrenak besteak beste. Ebioniten azken komunitateak V. mendearen aldean desagertu zirela uste da.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q208171
# Ebla

Ebla (sumerreraz: 𒌈𒆷, eb₂-la; arabieraz: إبلا‎, Idlib eskualdea, Siria) antzinako Mesopotamiako hiria eta erreinua izan zen. Mardikhen, Alepo hiritik hurbil (Siriako ipar-mendebaldea) egindako indusketei esker da ezaguna. Bertan idazkera kuneiformean idatzitako taula ugari aurkitu da, antzinako hizkuntza semitiko batean idatziak.

## Historia

Bi aro nagusi izan zituen: lehendabizikoa K.a. 3. milurtekoaren amaieran eta bigarrena K.a. 1800 eta 1650 artean. K.a. 3. milurtekoan, Eblako erreinuak Egiptoko faraoiekin harremanak izan zituen, akadtarrek hiria hartu eta bipildu zuten arte. K.a. 2000-1900 aldera, Ebla berriro eraiki zuten eta hiri boteretsua izan zen, K.a. 1650. urtean betiko suntsitu zen arte.
Bertan Eblako taulatxoak topatu zituzten, K.a. 2250 inguruan idatzi zituzten 20.000 taulatxo kuneiforme.
Lehenengo aldian honako errege hauek izan zituzten eblatarrek:
Bigarren aldian amortarren hiria izan zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/08/08 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ Euskaltzaindia. (2006-1-27). Antzinateko hirien euskarazko izenak. .
* ↑ (Ingelesez) Pennsylvaniako Unibertsitatea. Sumerian Dictionary. .
* ↑ (Gaztelaniaz) Carvajal, Guillermo. (2018-12-11). «Cómo los arqueólogos descubrieron los primeros tratados diplomáticos, escritos en una lengua desconocida hasta entonces» La Brújula Verde (Noiz kontsultatua: 2023-12-02).

## Kanpo estekak

* Ebla (Tell Mardikh) - UNESCOren webgunea
* Datuak: Q5743
* Multimedia: Ebla / Q5743
# Eggbeare

Eggbeare, Ingalaterrako Kornualles konderriko herrixka bat da, Werrington parrokian eta Launceston udalerritik 3,2 kilometro ipar-ekialsdera.

## Kanpo estekak

* Datuak: Q5347866
# Eggenberg jauregia

Eggenberg jauregia (alemanez: Schloss Eggenberg) Grazko (Austria) jauregi barrokoa da, hainbat lorategi zabalez hornitua. Estiriako erakargarri turistiko nagusietako bat da. Jauregi honetan museoak daude.

## Erreferentziak

* ↑ Kaiser, Barbara. (2006). Schloss Eggenberg. Graz: Christian Brandstätter Verlag ISBN 978-3-902510-96-9..

## Kanpo estekak

* Datuak: Q203797
* Multimedia: Schloss Eggenberg, Graz / Q203797
# Eggenfelden

Eggenfelden Alemaniako hiri-udalerri bat da, Bavaria estatuan. Azken zentsuaren arabera 14.437 biztanle zituen, 44,35 kilometro koadroko azaleran.

## Kanpo estekak

* Datuak: Q255201
* Multimedia: Eggenfelden / Q255201
# Eggenthal

Eggenthal Alemaniako udalerria da. Bavaria estatuan dago, [[Ostallgäu (barrutia)|Ostallgäu]] barrutian. 2014an 1.311 biztanle zituen 28,12 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q516289
* Multimedia: Eggenthal / Q516289
# Eggebek

Eggebek Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 2.268 biztanle zituen 16,68 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q557146
* Multimedia: Eggebek / Q557146
# Eggenwil

Eggenwil Suitzako udalerria da. Argovia kantonamenduan dago, Bremgarten barrutia barrutian. 2014an 1,053 biztanle zituen 2,46 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q659067
* Multimedia: Eggenwil / Q659067
Bremgarten (AG) Fischbach-Göslikon Widen
# Eggersriet

Eggersriet Suitzako udalerria da. Sankt Gallen kantonamenduan dago, Sankt Gallen barrutia barrutian. 2014an 2,279 biztanle zituen 8,82 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q66868
* Multimedia: Eggersriet / Q66868
Grub (AR) Lutzenberg Rehetobel Rorschacherberg Heiden Untereggen Speicher Sankt Gallen
# Eggenstein-Leopoldshafen

Eggenstein-Leopoldshafen Alemaniako udalerria da. Baden-Württemberg estatuan dago, [[Karlsruhe (barrutia)|Karlsruhe]] barrutian. 2014an 15.896 biztanle zituen 26,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q520583
* Multimedia: Eggenstein-Leopoldshafen / Q520583
# Eggerberg

Eggerberg Suitzako udalerria da. Valais kantonamenduan dago, Brig barrutia barrutian. 2014an 335 biztanle zituen 6 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q67486
* Multimedia: Eggerberg / Q67486
Ausserberg Baltschieder Lalden Mund $^{(en)}$ Naters
# Eggermühlen

Eggermühlen Alemaniako udalerria da. Saxonia Beherea estatuan dago, [[Osnabrück barrutia|Osnabrück]] barrutian. 2014an 1.714 biztanle zituen 27,4 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q683212
* Multimedia: Eggermühlen / Q683212
# Enrique Castro Oyanguren

Enrique Castro Oyanguren (Pisco, 1875eko urtarrilaren 3a – Lima, 1938ko azaroaren 8a), Peruko kazetaria eta diplomazialaria izan zen. Limako La Prensa egunkariaren lehen zuzendaria izan zen (1903-1905). Gogoratzen da ere, Quitoko Peruko ministro guztiahaldun gisa, Castro Oyanguren-Ponce protokoloa izenekoa sinatu zuelako, Peruren eta Ekuadorren arteko mugako gatazkaren konponbidean arbitraje prozedura berria ezartzeko tresna gisa (1924).

## Kanpo estekak

* Datuak: Q15966074
# Enrique Delgado

Enrique Delgado Gómez (Valverde de Llerena, 1888ko uztailaren 17a - Iruñea, 1978ko martxoaren 2a) espainiar elizgizona izan zen, Iruñeko artzapezpiku eta Tuterako apezpikua izandakoa.
Badajozko apaztegian aritu ondoren, 1914an Erroman zuzenbide kanonikoko doktoretza lortu zuen. 1943an Pio XII.ak Alemariako apezpiku bihurtua, hiru urte geroago Iruñekoa bilakatu zen. 1956an artzapezpiku izendatu zuten. 1968an erretiratu zen.
* Datuak: Q64744856
* Multimedia: Enrique Delgado Gómez / Q64744856
# Enrique Echeverría

Enrique Echeverría Vázquez (1923–1972) mexikar margolaria izan zen, Hausturaren Belaunaldian parte hartu zuen eta Mexikoko Plastikaren Aretoko lehen kidea izan zen. XX. mendearen erdialdean Mexikon ezarritako arte figuratibotik aldendu eta Europako arte abstraktuarekin eta pinturaren beste mugimendu moderno batzuekin esperimentatu zuen pintoreetako bat izan zen. Bere karrera beste artista eta kritikari batzuek jarraitu bazuten ere, 1970eko hamarkadan hil zen, bere belaunaldiko pintoreak bere lanagatik aitorpen zabala jasotzen hasi zirenean. Mexiko Hiriko Arte Ederren Jauregian bi erakusketa garrantzitsu egin diren arren, bat hil eta hogeita hamar urte geroago, 2003. urtean, bera eta haren lana ez dira oso ezagunak margolari mexikar gazteenen artean.

## Kanpo estekak

* Datuak: Q2110455
# Enrique Casas

Enrique Casas Vila (Guadix, 1943ko urriaren 9a - Donostia, 1984ko otsailaren 23a) euskal politikari eta fisikaria izan zen.

## Biografia

Erlangen-Nürnbergeko Unibertsitatean ikasi ondoren, PSOEn eta UGTn sartu zen. 1979an Gipuzkoako Idazkari Nagusia hautatu zuten. 1980 eta 1984 artean legebiltzarkidea izan zen. Espainiako senataria ere izan zen.
1984ko otsailaren 23an Donostiako bere etxearen aurrean Komando Autonomo Antikapitalistek eraila izan zen.
* Datuak: Q3818020
* Multimedia: Enrique Casas / Q3818020
# Enrique Castellón Vargas

Enrique Castellón Vargas, ezagunagoa El Príncipe Gitano izen artistikoaz, (Valentzia, Espainia, 1928ko apirilaren 7a - 2020ko apirilaren 22a) espainiar aktorea, flamenko abeslaria eta dantzaria izan zen. Obi, Obá abestiagatik eta Elvis Presleyren In the Ghetto abestiaren bertsioa egiteagatik ezaguna zen.
2020ko apirilaren 22an hil zen COVID-19 gaixotasunak jota.

## Filmografia

| Urtea | Izenburua | Rola | Oharrak |
| 1969 | Españolear | | Kredituetan: El Príncipe Gitano |
| 1967 | El milagro del cante | | |
| 1965 | El alma de la copla | Gabriel | |
| 1956 | Veraneo en España | El Príncipe Gitano | Kredituetan: El Príncipe Gitano |
| 1956 | Un heredero en apuros | Pepe Hillo | Kredituetan: El Príncipe Gitano |
| 1954 | Brindis al cielo | | |

## Erreferentziak

* ↑ (Gaztelaniaz) «Muere por coronavirus el 'Príncipe gitano', famoso por 'In the ghetto'» El Periódico 2020-04-22 (Noiz kontsultatua: 2020-04-22).
* Datuak: Q51461749
# Enrique Corrales

Enrique Corrales Martin (Sevilla, 1982ko martxoaren 1a) futbol atzelaria da. Estatistika ofizialen arabera 1.75 m. du luzera eta 70 kg. pisatzen du.
Real Madril B-tik erosita, Osasunarekin lehen mailan 2004ko abuztuaren 29an jokatu zuen Bilboko Athletic Klubaren kontra. Nafarroako taldean 4 urte eman ondoren, 2008ko udan Mallorcara joatea erabaki zuen Corralesek.

## Kirol ibilbidea

* 2000-2003 Real Madril B
* 2004-2008 Osasuna
* 2008- RCD Mallorca

## Kanpo estekak

* Datuak: Q940737
# Enrique Díez Canedo

Enrique Díez Canedo (Badajoz, 1879ko urtarrilaren 7a - Mexiko, 1944ko ekainaren 7a) espainiar idazle eta itzultzailea zen.
Gurasoak hil zitzaizkionean, Madrilera joan zen, eta han Zuzenbideko ikasketak egin zituen. Gero, Arte eta Ofizioetako eskolan artearen historia irakatsi zuen; eta Hizkuntza Eskolan hizkuntza eta literatura frantsesa irakatsi zituen. Garaiko hainbat aldizkari eta egunkaritan kolaboratu zuen. Manuel Azañaren laguna izan zen.
Beste askoren artean, Heinrich Heine, Francis Jammes, Michel de Montaigne, John Webster, H. G. Wells, Eugenio d'Ors, Walt Whitman eta Paul Verlaine idazleen lanak itzuli zituen; horietako batzuk La poesía francesa moderna (1913, Frantziako poesia modernoa) bilduman. Arte- eta literatura-kritikaria izan zen, batez ere. Haren lan aipagarri batzuk: Los dioses del Prado (1931, Pradoko jainkoak); El teatro y sus enemigos (1939, Antzerkia eta bere etsaiak); Conversaciones literarias (1921, Literatura Elkarrizketak) idazkiak; eta Versos de las horas (1906, Orduen bertsoak); La sombra del ensueño (1910, Ameskeriaren itzala); eta Epigramas americanos (1928, Ameriketako epigramak) poema-liburuak.

## Kanpo estekak

* (Gaztelaniaz) Enrique Díez Canedoren El Teatro y sus enemigos lanaren on lineko bertsioa

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1343995
* Multimedia: Enrique Díez-Canedo / Q1343995
# Enrique Bunbury

Enrique Ortiz de Landázuri Izardui, Enrique Bunbury izen-deiturez ezaguna (Zaragoza, 1967ko abuztuaren 11) espainiar abeslaria da.
Héroes del Silencio taldeko abeslaria izan zen, eta 1997an bakarlari bezala hasi zen, Espainia eta Latinoamerikan irudi garrantzitsu bihurtuz. "Iberoamerikar rockeko 250 bildumarik hoberenak" izeneko zerrendan zazpi bilduma ditu. Hurrenez hurren: 5. postuan Senderos de traición, 35. postuan Avalancha, 81. postuan Flamingos, 117. postuan El espíritu del vino, 119. postuan El mar no cesa, 154. postuan Pequeño eta 228. postuan Radical sonora.

## Diskografia
#### Bakarkakoa
##### Estudio

* Radical Sonora (1997)
* Pequeño (1999)
* Flamingos (2002)
* El viaje a ninguna parte (2004)
* Hellville de Luxe (2008)
* Las consecuencias (2010)
* Licenciado Cantinas (2011)
* PaloSanto (2013)
* Expectativas (2017)
* Posible (2020)

##### Zuzenekoak, single eta bildumak

* Los Singles (5 CD) (1999)
* Pequeño Cabaret Ambulante (CD) (2000)
* Pequeño Cabaret Ambulante (DVD) (2000)
* Una cita en Flamingos (DVD) (2003)
* Freak Show (2005)
* Freak Show: La película (DVD+CD) (2005)
* Canciones 1996-2006 (2 CD+DVD) (2006)
* Especial Inéditos (2007)
* Bunbury & Vegas: Liceu BCN 30 de noviembre de 2006 (DVD) (2007)
* Los vídeos 1996-2007 (DVD) (2007)
* Gran Rex (2010)
* Lo que más te gustó de mi (film laburra) (2011)
* Porque las cosas cambian (film luzea) (2011)
* De Cantina en Cantina. On Stage 2011-12 Live (2012)

#### Héroes del Silencio taldearekin
##### Estudio

* El mar no cesa (1988)
* Senderos de traición (1990)
* El espíritu del vino (1993)
* Avalancha (1995)

##### Zuzenekoak eta bildumak

* La última daga (maketa) (1986)
* Héroes del Silencio (1987)
* En directo (1989)
* Senda 91 (1991) (zuzenekoa)
* Caja especial(1994)
* Parasiempre (1996) (zuzenekoa)
* Rarezas (1998)
* Edición del Milenio (2000) (4 CD)
* Canciones 1984-1996 (2000) (2 CD)
* Músicos, poetas y locos (2 CD)
* Antología Audiovisual (2004) (DVD + CD)
* El ruido y la furia (2005) (DVD + CD)
* El mar no cesa (2006) 2CD
* Senderos de traición (2006) 2CD
* El espíritu del vino (2006) 2CD
* Avalancha (2006) 2CD
* The Platinum Collection (2006) 3CD + 2DVD
* Héroes del Silencio: Tour 2007 (Deluxe Boxset) (2007)
* Tesoro: Diario fotográfico Tour 2007 + Concierto Cheste (Valencia)
* Live In Germany 2011

#### Besteak

* Una cita con Elvis (1995-96)
* Panero (Carlos Ann, Bruno Galindo eta José María Poncerekin batera) (2004)
* Los chulis (2004-2007)
* Bushido (Carlos Ann, Shuarma eta Mortirekin batera) (2003)
* Bizarros (2003)
* Una noche con Panero (2005)
* Bunbury & Vegas: El tiempo de las cerezas (2006)

#### Los Chulis

* Ballad Of A Thin Man - Single (2004)
* Barquito de Nuéz - Single (2004)
* En el Alambre - Single (2005)
* La Ultima Curda - single (2005)
* Hasta Siempre Comandante - Single (2006)
* Principiantes - Single (2006)
* O'Malley del arrabal - Single (2006)
* Rezaré - Single (2006)
* Tragedia - Single (2006)
* Redención - Single (2007)
* Quiero ser como tú - Single (2007)
* Frío - Single (2007)
* Datuak: Q1344002
* Multimedia: Enrique Bunbury / Q1344002
# Enrique Dussel

Enrique Domingo Dussel Ambrosini (1934ko abenduaren 24a, La Paz departamentua, Mendozako probintzia, Argentina – Mexiko Hiria, 2023ko azaroaren 5a) Argentinako akademiko, filosofo, historialari eta teologo mexikar naturalizatua izan zen. Mexiko Hiriko Unibertsitate Autonomoko errektorea izan zen.

## Pentsamendua

Enrique Dussel nazioartean ezaguna da bere lanagatik Etika eremuan, Filosofia politikoan, Latinoamerikako filosofian eta bereziki askapenaren filosofiaren sortzaileetako bat izateagatik, pentsamendu korrontea zeinaren arkitektoa den, ondoren ere askapenaren teologiaren sortzaileetako bat izan zen. Karl-Otto Apel, Gianni Vattimo, Jürgen Habermas, Richard Rorty, Emmanuel Lévinas eta Adela Cortina bezalako filosofoekin elkarrizketak mantendu egin zituen. Bere Filosofia, Politika, Historia eta Erlijioaren ezagutza zabalak, 50 liburu eta 400 artikulu baino gehiagotan irudkatua –horietako asko sei hizkuntza baino gehiagotara itzuliak–, egin zuen XX. mendeko pentsalari filosofikorik ospetsuenetariko bat, konprometitutako filosofia eraikitzeko lagundu duena. Modernitatearen kritikoa izan zen, transmodernitate izeneko une "berria" eskatuz. Halaber, helenozentrismoa, eurozentrismoa eta okzidentalismoa kritikatu zituen. "Iraultza deskolonizatzailea" edo "iraultza deskoloniala" izeneko jarrera filosofikoa defendatu zuen.

## Kanpo estekak

* Datuak: Q473518
* Multimedia: Enrique Dussel / Q473518
# Enrique Echeburua

Enrique Echeburúa Odriozola (Donostia, 1951 - ) psikologo klinikoa da. Gaur egun Euskal Herriko Unibertsitatean arlo horretako katedraduna da. 2017an Euskadi Ikerkuntza Saria eskuratu zuen.

## Biografia

Madrilgo Complutense Unibertsitatean eskuratu zuen psikologian doktoretza 1978an, eta 1989tik aurrera Psikologia Klinikoko katedraduna da. Batez ere bikotekideen kontrako indarkeria, sexu-erasoak, ludopatia eta substantziarik gabeko adikzioak eta antsietateari buruz (adibidez, Internetekiko adikzioa) egin ditu bere ikerketak.
Berak diseinatutako programak hainbat instituzioetan erabiltzen dira, adibidez tratu-txarren ingurukoak.

## Erreferentziak

* ↑ Euskal herritar horren aukera pertsonala da lehen deitura hori Echeburúa formarekin idaztea. Izan ere, Euskaltzaindiak euskara batuan Etxeburua idatzi behar dela arautu du. Ikus Euskal Onomastikaren Datutegia.
* 1 2 Press, Europa. (2018-05-08). «Enrique Echeburua psikologoa, 2017ko Euskadi Ikerkuntza Saria» europapress.es (Noiz kontsultatua: 2018-05-08).
* ↑ (Gaztelaniaz) «"Abuso de Internet" Enrique Echeburúak koordinatutako liburua | Jakiunde» www.jakiunde.eus (Noiz kontsultatua: 2018-05-08).
* ↑ Irekia. «Irekia - Enrique Echeburua psikologoarentzat 2017ko Euskadi Ikerkuntza Saria» www.irekia.euskadi.eus (Noiz kontsultatua: 2018-05-08).
* Datuak: Q52836335
# Egiptoko X. dinastia

* Antzinako Egipto Dinastiak eta faraoiak
* Aro aurredinastikoa
* Aro protodinastikoa
* Aro Goiztiarra
* I.a - II.a
* Inperio Zaharra
* III.a IV.a V.a VI.a
* Tarteko Lehen Aroa
* VII.a VIII.a IX.a X.a XI.a
* Inperio Ertaina
* XI.a XII.a
* Tarteko Bigarren Aroa
* XIII.a XIV.a XV.a XVI.a XVII.a
* Inperio Berria
* XVIII.a XIX.a XX.a
* Tarteko Hirugarren Aroa
* XXI.a XXII.a XXIII.a XXIV.a XXV.a
* Aro Berantiarra
* XXVI.a XXVII.a XXVIII.a XXIX.a XXX.a XXXI.a
* Aro Helenistikoa
* Mazedoniarra . Ptolomeotarra
* Erromatar Aroa
Egiptoko X. dinastiak, K.a. 2100etik K.a. 2040 arte irauten du eta Egiptoko lehen tarteko aroa deritzon garaiaren zati da. Dinastia honetako gobernariak, Egiptoko IX. dinastiako gobernarien jarraitzaileak dira, eta, hiriburua, Herakleopolis Magnan dute.

## X. dinastia Errege Zerrendetan

* Abidoseko Errege Zerrendak eta Saqqarako Errege Zerrendak ez dute dinastia hau aipatzen.
* Turineko Errege Kanona oso kaltetua dago, eta ezin da izen bakar bat bera ere irakurri. Tronu izenaren Nesut-Bity hieroglifoak baino ezin daitezke irakurri. 5.1 erregistrotik 5.11rarte hartzen du.
* Manetonek, honako hau baino ez du esaten: "185 urtez gobernatu zuten Herakleopoliseko 19 errege".

## X. dinastia beste dokumentu batzuetan

Dinastia honetako gobernariei buruz ezagutzen denaren zati handi bat, Koptoseko Dekretuetatik dator, Shemay chatyari eta bere familiari pribilegioak ematea deskribatzen duten zenbait hilobitan aurkitutako testu batzuk.
Aurkitutako dokumentu urriek, dinastia honek, hiriburu bezala, Herakleopolis Magna duela baieztatzen dute, eta Egiptoganako kontrol partzial bat baino ez zutela izan.

## Dinastiako erregeak

* Dinastia honetako gobernariren batzuk, Egiptoko XI. dinastiako gobernarien garaikideak izan zitezkeen.
| Ohiko izena | Tronu izena | Sa-Ra izena |
| Jety V.a | Uahkara | Jety |
| Mery... | | Mery... |
| Se...ra Jety | | Se...ra Jety |
| Jety VI.a | Nebkaura | Jety |
| Jety VII.a | Meryibra | Jety |
| Merykara | Merykara | |

## Beste hipotesi batzuk

Testu askotan, IX. eta X. dinastiak, leinu berekotzat hartzen dira, eta elkartu. Agintari hauen dokumentu eta testigutza faltaren ondorioz, modu xehean aztertzea ezinezkoa da, Manetonek bi dinastia ezberdintzat zergatik hartu zituen ondo ulertzen ez delarik.

## Kanpo estekak

* Datuak: Q429981
* Multimedia: 10th dynasty of Egypt / Q429981